Škrípovka

Škrípovka je vodný tok v Strážovských vrchoch na území okresu Prievidza. Je to ľavostranný prítok rieky Nitrica s dĺžkou približne 6,2 km a je tokom V. rádu. 

 Priebeh toku 
Potok pramení v strednej časti Strážovských vrchov, v geomorfologickom podcelku Zliechovská hornatina a jej časti Strážov, na juhovýchodných svahoch vrchu Šivarina (), v nadmorskej výške približne  Od prameňa na svahoch mohutného hrebeňa tečie lesom južným smerom, onedlho priberajúc pravostranný prítok spod Hrubej Zliezajne (). Už v časti Belianska vrchovina preteká osadou Lapšovci, kde priberá menší pravostranný prítok a križuje Cestu hrdinov SNP. Pokračuje južným smerom popod Skalku () a prijíma významný pravostranný potok z úbočia Suchej hory (). V osade Škrípov priberá dvojicu ľavostranných a následne i dvojicu pravostranných prítokov a stále na juh tečie dolinou Škrípová. Ďalej priberá len menšie prítoky a vteká do Valaskej Belej, kde opúšťa Beliansku vrchovinu a prechádza do geomorfologickej časti Belianska kotlina. Popod Páleničky () smeruje do centra obce, kde sa v nadmorskej výške približne  ľavostranne vlieva do rieky Nitrica. Potok patrí do širšieho povodia rieky Váh. 

Potok pramení a preteká iba katastrálnym územím obce Valaská Belá v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Zliechovská hornatina
 Belianska kotlina, Belianska vrchovina, Strážov (geomorfologická časť)

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Prievidza
Kategória:Valaská Belá